คือตอนนี้ดิฉันมีตกขาวเยอะมากจนต้อง สวมแผ่นบางค่ะ ย้อนไปเมื่อวันที่ 15 ดิฉันมาประจำเดือนค่ะ มาประมาณ 5-6 ค่ะ พอประจำเดือนหมดสัก 2-3 วัน ก้เริ่มมีตกขาวค่ะ จนตอนนี้ก้ยังไม่หมดค่ะ (มี พสพ.ก่อนมาประจำเดือน1 วัน) **ตกขาวเป็นสีเหลืองคล้ายกับนมข้นหวาน มีกลิ่นเล็กน้อย แต่มาวันนี้มีเลือดป้นอยู่เล็กน้อย ไม่คันด้วยค่ะ ไม่มีอาการปวดอะไร ร่างกายก้ปกติดีทุกอย่างค่ะ เวลาปัสสาวะก้ไม่ได้มีอาการขัด หรือปวดอะไรค่ะ ซื้อยามากิน 2 วันแล้วค่ะ แต่อาการก้ม่ดีขึ้นค่ะ
สวัสดีค่ะ AER,หากตกขาวมีปริมาณมากผิดปกติ มีกลิ่นเหม็น โดยที่ไม่มีอาการคันหรือแสบช่องคลอด ไม่มีปวดท้องน้อย น่าจะเกิดจากมีการอักเสบของช่องคลอดจากเชื้อแบคทีเรีย (bacterial vaginosis) ซึ่งปัจจัยที่อาจทำให้เกิด เช่น จากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์มากกว่า 1 คน หรือมีการเปลี่ยนคู่นอน หรืออาจเกิดจากการมีเพศสัมพันธ์บ่อยๆ ก็ได้ ซึ่งไปทำให้สมดุลของแบคทีเรียในช่องคลอดเปลี่ยนไป แต่ไม่จัดเป็นโรคติดต่อทางเพศสัมพันธ์ เพราะฝ่ายชายจะไม่ได้ติดเชื้อชนิดนี้ไปด้วย ซึ่งหากอาการตกขาวเกิดจากสาเหตุนี้ อาจหายเองได้ หากหลีกเลี่ยงปัจจัยในการเกิดดังกล่าว แต่หากอาการเป็นมาก อาจทานยาปฏิชีวนะฆ่าเชื้อ เช่น เมโทรนิดาโซล (metronidazole), คลินดามัยซิน (clindamycin) เป็นต้นอย่างไรก็ตาม หากตกขาวไม่ได้มีกลิ่นเหม็นมาก และมีเลือดปน ก็อาจไม่ได้เกิดจากสาเหตุดังกล่าวไป แต่อาจเกิดจากสาเหตุอื่นๆ เช่น การติดเชื้อปรสิตในช่องคลอด มีมดลูกอักเสบ มะเร็งปากมดลูก เป็นต้น ดังนั้น หากอาการยังคงเป็นต่อเนื่อง แนะนำควรไปพบสูติ-นรีแพทย์เพื่อตรวจและรักษาค่ะ